**Zápisnica**

 **zo zasadnutia Rady školy pri Základnej škole Štefana Senčíka v Starom Tekove**

 **konaného dňa 26. 8. 2021 o 16:00 v priestoroch ZŠ ŠS Starý Tekov**

**Program:** 1. Otvorenie, kontrola uznášaniaschopnosti, schválenie programu

 2. Návrhy, pripomienky k VV činnosti, k pedagogicko- organizačnému

 a materiálno- technickému zabezpečeniu nového šk. roka 2021/2022

 4. Diskusia, rôzne

 5. Uznesenie

 6. Záver

**Prítomní:** podľa priloženej prezenčnej listiny

1. **Otvorenie**

Predseda rady školy privítal všetkých prítomných na zasadnutí a oboznámil ich s programom zasadnutia. K návrhu programu neboli žiadne doplňujúce alebo pozmeňujúce návrhy, a tak dal predseda odhlasovať schválenie programu.

Hlasovanie: Za – 8 Proti – 0 Zdržali sa – 0

* **Určenie zapisovateľa a overovateľov zápisnice**

Zapisovateľ – Mgr. Janíček

Overovatelia – p. Grmanová, Ing. Németh

1. **Návrhy, pripomienky k VV činnosti v novom šk. roku 2021/ 2022**

Riaditeľ ZŠ Mgr. Petr Mészároš podal informácie ohľadom predmetného bodu:

* Počet žiakov ZŠ – 202, presný počet sa ustáli po Eduzbere - po 15. 9. 2021
* Boli vytvorené dve prvé triedy, takže bola prijatá nová učiteľka do jednej z prvých tried
* Do ŠKD sa počíta so 78 deťmi, takže sa utvárajú tri oddelenia
* Informácie ohľadom pomoci asistentiek integrovaným deťom
* Zhodnotil technické vybavenie školy ako dobré
* Pripomenul potrebu rozširovania priestorov školskej jedálne
* Poďakoval poslancom OZ za pomoc pri modernizácii školskej kuchyne
* Podal informáciu o školskom semafore
* Statické dezinfekčné prostriedky sa nachádzajú v každej triede , na zakúpenie sa použili finančné prostriedky zo vzdelávacích poukazov
* Po vyučovaní sa po triedach presúva germicídny žiarič kvôli dezinfekcii priestorov
* Bola zrušená žiacka knižka pre II. stupeň, pre I. stupeň bola ponechaná kvôli motivácii
* Pri zadnom vchode do školskej budovy bude umiestnená čítačka čipov, je to vchod, ktorým prichádzajú žiaci II. stupňa
* Boli objednané samotesty , ktoré sa rozdistribuujú rodičom žiakov.
1. **Diskusia, rôzne**
* P. Grmanová – vyjadrila potrebu nového mraziaceho boxu, chladničky na zeleninu

 Požiadala o informácie ohľadom režijných nákladov / 2€ mesačne

 od každého stravníka/.

* P. Hajko – navrhol zabezpečiť stropný ventilátor do kuchyne
* P. Nichtová – otázka zavedenia nemčiny ako druhého cudzieho jazyka

**5. Návrh na uznesenie**

Na zasadnutí RŠ pri ZŠ ŠS v Starom Tekove boli prijaté nasledovné uznesenia:

Rada školy pri ZŠ ŠS v Starom Tekove **určuje :**

1. Overovateľov zápisnice – Mgr. Janíček, Ing. Németh

Rada školy pri ZŠ ŠS v Starom Tekove **berie na vedomie:**

1. Informácie riaditeľa ZŠ k výchovno- vzdelávacej činnosti na šk. rok 2021/ 20222

Rada školy pri ZŠ ŠS v Starom Tekove **poveruje** členov RŠ Ing. Németha a Ing. Hajka na zistenie stavu a čerpania režijných nákladov.

**6. Záver**

Predseda RŠ poďakoval všetkým prítomným za účasť a ukončil zasadnutie rady školy.

Zapisovateľ: Mgr. Marek Janíček .......................................

Overovatelia zápisnice:

Ing. Miroslav Németh ........................................................

Michaela Grmanová .......................................................